joelniklaus/EU_Wikipedias huggingface dataset:
Lovisa svenska församling

Lovisa svenska församling on entinen Suomen evankelis-luterilaisen kirkon Porvoon hiippakunnan seurakunta. Siihen kuului 2 406 ruotsinkielistä kirkon jäsentä (08/2018) itäuusmaalaisen Loviisan kaupungin keskustasta eli siltä alueelta, joka ennen vuoden 2010 kuntaliitoksia oli Loviisan kaupunki. Suomenkieliset kuuluivat Helsingin hiippakunnan alaiseen Loviisan suomalaiseen seurakuntaan. Seurakunnat kuuluivat Loviisanseudun seurakuntayhtymään.

Historia 
Loviisan kaupunki perustettiin 1745 nimellä Degerby Pernajan pitäjän alueelle. Pian sen jälkeen (1750) myös seurakunta erotettiin Pernajan seurakunnasta. Kuningas Aadolf Fredrikin vieraillessa kaupungissa 1752 se muutti nimensä Loviisaksi kuningatar Loviisa Ulrikan mukaan.

Vuonna 1855 suuri osa kaupungista, mukaan lukien kirkko, paloi. Nykyinen punatiilinen uusgoottilainen Loviisan kirkko vihittiin käyttöön 1865.

Lovisa svenska församling perustettiin 1958, kun Loviisan seurakunta jaettiin kielellisin perustein ja perustettiin myös Loviisan suomalainen seurakunta. Seurakunnat käyttävät samoja kiinteistöjä, ja Loviisan kirkko on esimerkiksi molempien kotikirkko.

Vuonna 2019 Lovisa svenska församling yhdistettiin alueen muihin ruotsinkielisiin seurakuntiin. Ruotsinkieliset muodostivat Agricola svenska församlingin ja suomenkieliset vastaavasti Agricolan suomalaisen seurakunnan.

Kirkkoherrat

Loviisan seurakunta 
 David Starck (1750–1778)
 Zacharias Cygnæus vanhempi (1780–1791)
 Henrik Calonius (1792–1805)
 Karl Adolf Hougberg (1810–1840)
 Gustaf Leonard Stenbäck (1844–1861)
 Karl Albert Hackzell (1876–1892)
 Ivar Alarik Nikander (1895–1918)
 Arnold Schalin (1920–1957)
 Leo von Martens (1957–1958)

Lovisa svenska församling 
 Leo von Martens (1958–1982)
 Lars Junell (1982–2006)
 Henrik Weckström (2007–2012)
Karl af Hällström (2012–2018)

Loviisan suomalainen seurakunta 
 Paavo Elovaara (1959–1975)
 Niilo Outakoski (1975–1980)
 Veli-Matti Hynninen (1980–2012)
 Seppo Apajalahti (2012–2018)

Aiheesta muualla 
Seurakunnan kotisivut arkistossa

Viitteet 

Suomen entiset evankelis-luterilaiset seurakunnat
Uskonto Loviisassa
Ruotsinpyhtään seurakunta

Ruotsinpyhtään seurakunta on entinen Suomen evankelis-luterilaisen kirkon seurakunta. Se sijaitsi Loviisan kaupungin alueella itäisellä Uudellamaalla. Seurakunta oli kaksikielinen ja se kuului Helsingin hiippakuntaan. Ruotsinpyhtään seurakunnassa oli 1 839 jäsentä, joista 21,3 prosenttia ruotsinkielistä (elokuu 2018).

Historia 
Ruotsinpyhtään alue oli alkujaan osa Pyhtään pitäjää. Turun rauhassa vuonna 1743 Venäjän ja Ruotsin raja vedettiin Kymijoen läntisimpään haaraan Ahvenkoskelle. Pyhtään itäinen puoli ja Pyhtään kirkko siirtyivät Venäjän haltuun ja Ruotsille jäänyttä länsiosaa alettiin kutsua Ruotsinpyhtääksi. Vuonna 1817 pitäjän ruotsinkielinen nimi muuttui virallisesti Strömforsiksi.

Aluksi seurakunta piti jumalapalveluksiaan pitäjän isommissa taloissa, mutta vuonna 1771 vihittiin Ruotsinpyhtään kirkko käyttöön.

Ruotsinpyhtää liitettiin Loviisaan vuoden 2010 alussa yhdessä Liljendalin ja Pernajan kanssa. Kunnan koillisosassa sijainneet Haaviston ja Vastilan kylät siirtyivät Pyhtääseen.

Ruotsinpyhtään seurakunta yhdistettiin muihin alueen seurakuntiin vuonna 2019. Suomenkieliset seurakunnat muodostivat Agricolan suomalaisen seurakunnan ja ruotsinkielisten seurakunta on Agricola svenska församling.

Lähteet

Aiheesta muualla 

 Seurakunnan kotisivut internetin arkistossa

 

Suomen entiset evankelis-luterilaiset seurakunnat
Ruotsinpyhtää
Uskonto Loviisassa
Grand guignol

Grand guignol on ranskalainen melodraamatyyppi, jossa kuvataan yksityiskohtaisesti synkkiä ja kauhistuttavia tapahtumia, kuten murhia ja raiskauksia. Laji on saanut nimensä kädessä liikuteltavasta Guignol-nukesta, joka on saksalaista Hanswurst-nukkea ja englantilaista Punch-nukkea vastaava ilveilijä ja narri. Guignol-nuken loi nukkemestari Mourquet Lyonissa 1700-luvun loppupuolella. Sieltä nukke kulkeutui Pariisin kabareitten dekadentiksi ohjelmanumeroksi, jossa elävät ihmiset korvasivat nuket. Théâtre du Grand Guignol (1897–1962) Pariisissa erikoistui julmiin melodraamoihin. Termillä on myöhemmin tarkoitettu yleensä verisiä ja väkivaltaisia näytelmiäin ja kauhuelokuvia.

Lähteet 

Teatteri
Ranskalainen kulttuuri
Agricola svenska församling

Agricola svenska församling on 1. tammikuuta 2019 toimintansa aloittanut Porvoon hiippakuntaan kuuluva Suomen evankelis-luterilaisen kirkon ruotsinkielinen seurakunta Itä-Uudellamaalla. Siihen kuuluvat Loviisan kaupungin ja Lapinjärven kunnan alueella asuvat ruotsinkieliset kirkon jäsenet. Seurakunnan jäsenmäärä tulee olemaan noin 6 200 henkeä. Samaan aikaan aloittaa toimintansa myös uusi suomenkielinen Agricolan suomalainen seurakunta.

Kun uudet seurakunnat aloittavat toimintansa, niin alueella olevat seitsemän seurakuntaa – Lapinjärven suomalainen ja ruotsalainen, Liljendalin, Loviisan suomalainen ja ruotsalainen, Pernajan ja Ruotsinpyhtään seurakunnat –  lakkautetaan. Uudet seurakunnat ovat ottaneet nimensä poikkeuksellisesti kuntien nimien sijaan Suomen uskonpuhdistajasta Mikael Agricolasta, joka syntyi seurakuntien alueella Pernajassa. Suomenkielinen seurakunta kuuluu Helsingin hiippakuntaan. Seurakunnat muodostavat Loviisanseudun seurakuntayhtymän.

Agricola svenska församlingin ensimmäinen kirkkoherra on Stina Lindgård.

Seurakuntaa ei tule sekoittaa entiseen Helsingissä toimineeseen Agricolan seurakuntaan, joka liitettiin Helsingin tuomiokirkkoseurakuntaan vuoden 1999 alussa.

Lähteet

Aiheesta muualla 
 Seurakunnan kotisivut 

Porvoon hiippakunnan seurakunnat
Uskonto Loviisassa
Lapinjärvi
Anton Monti

Anton Monti (s. 1964 Helsinki) on suomalainen tietokirjailija. Hän on kirjoittanut kirjoja Italian ja Suomen poliittisesta radikalismista, ääriliikkeistä sekä terrorismista. Monti asui Roomassa vuodet 1969–1988. Hän on naimisissa Helsingin kaupungin apulaispormestari Anni Sinnemäen kanssa.

Teokset

Lähteet

Aiheesta muualla
 

Suomalaiset tietokirjailijat
Vuonna 1964 syntyneet
Elävät henkilöt
Sassenage

Sassenage on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee aivan Grenoblen länsipuolella Isèrejoen varrella.

Kunnan nähtävyyksiä on 1600-luvulla rakennettu linna Château de Sassenage. Sen rakennutti paikalliseen Sassenagen sukuun kuulunut Charles Louis Alphonse de Sassenage. Toinen linna, Château des Blondes, toimii nykyään kaupungintalona. Kunta sijaitsee Vercorsin massiivin juurella, ja yksi sen luonnonnähtävyyksistä on veden kallioon muovaama luola Cuves de Sassenage. Legendan mukaan luolassa asuu keijukainen nimeltä Mélusine.

Aiheesta muualla

Lähteet

Isèren kunnat
Kantanen

Kantanen on muun muassa seuraavien suomalaisten henkilöiden sukunimi:

 Eeva Kantanen (1929–2011), näyttelijä
 Eino Kantanen (1902–1965), toimitusjohtaja, päätoimittaja ja kunnallisneuvosmies
 Emma Kantanen (s. 1989), graafikko ja kirjailija
 Jenni Kantanen (s. 2001), jalkapalloilija
 Kati Kantanen (s. 1974), jalkapalloilija
 Katja Ahopelto, o.s. Kantanen (s. 1991), kuulantyöntäjä
 Kimmo Kantanen (s. 1946), jääkiekkoilija
 Sandra Kantanen (s. 1974), valokuvataiteilija
 Tapio Kantanen (s. 1949), kestävyys-, este- ja maastojuoksija ja estejuoksun olympiamitalisti
 Tiia Kantanen (s. 1985), pesäpalloilija.
Herakleen temppeli

Herakleen temppeli, roomalaisittain Herculeen temppeli, voi viitata seuraaviin antiikin aikaisiin Herakleelle omistettuihin temppeleihin:

 Herakleen temppeli, Akragas, Sisilia
 Hercules Custoksen temppeli, Rooma
 Hercules Musarumin temppeli, Rooma
 Hercules Pompeianuksen temppeli, Rooma
 Hercules Victorin temppeli eli Hercules Olivariuksen temppeli, Rooma
 Spartián temppeli, eräs Herakleelle ja Alkmenelle omistettu temppeli, Magnesia, Kreikka
Rakkauden sävel (Sigin kappale)

Rakkauden sävel on Matti Inkisen Sig-yhtyeen kappale vuodelta 1996. Sen esitti yhtyeen Turun kokoonpano. Kappale on poppia ja iskelmää.

Suosio 
Kappale nousi parmaimmillaan valtakunnallisten radioiden yhteisellä viikkolistalla kolmannelle sijalle. Ulmanen ja Roiha-ohjelmassa tämä kappale soitetiin aina kahdesta kappaleesta jatkoon joka päivä kahden viikon ajan. Normaalistihan ohjelmassa sama kappale pysyi vain muutaman päivän. Tämän Sigin tekemän ennätyksen rikkoi samana vuonna Leevi and The Leavingsin kappale Itkisitkö onnesta.

Lähteet 
 

SIG:n kappaleet
Jormakka

Jormakka voi tarkoittaa:

 Juho Jormakka (1862–1932), talousjohtaja, maanviljelijä, valtiopäivämies ja herastuomari
 Kaarlo Jormakka (s. 1988), jääkiekkoilija
 Kari Jormakka (1959–2013), arkkitehti
 Pekka Jormakka (s. 1990), jääkiekkoilija
 Tuomo Jormakka (1953–2021), jääkiekkopuolustaja
 Tuomo Jormakka (s. 1980), jääkiekkohyökkääjä

Luettelot henkilöistä sukunimen mukaan
Eljas Lönnrot (pappi)

Eljas Lönnrot (8. huhtikuuta 1858 Kiiminki – 1. lokakuuta 1933 Sotkamo) oli pappi ja valtiopäivämies.

Eljas Lönnrotin vanhemmat olivat rovasti Frans Fredrik Lönnrot ja Sofia Amanda Snellman. Hänen ensimmäinen puolisonsa vuodesta 1888 oli Aina Kristina Sahlberg (k. 1907), toinen vuodesta 1908 Hanna Maria Forsell o.s. Nordlund (k. 1920) ja kolmas vuodesta 1925 Siiri Elisabet Hurme o.s. Snellman. Lönnrot tuli ylioppilaaksi 1879, valmistui filosofian kandidaatiksi 1884 ja vihittiin papiksi 1887. Hän toimi ylimääräisenä pappina Ristijärvellä, Paltamossa, Puolangalla, Leppävirralla ja Suonenjoella 1887–1897, oli kirkkoherra Kiimingissä 1896–1903, Alatorniolla 1903–1906 ja Sotkamossa 1914–1933. Oulun tuomiokirkkoseurakunnan tuomiorovasti Lönnrot oli 1906–1914 ja Kuopion tuomiokapitulin asessori 1900–1901 ja 1902–1909. Pappissäädyn jäsen hän oli valtiopäivillä 1904ja 1905], kirkolliskokouksen jäsen 1903–1918.

Lähteet

Suomen evankelis-luterilaisen kirkon papit
 Suomen suuriruhtinaskunnan pappissäädyn valtiopäivämiehet
Suomen evankelis-luterilaisen kirkon kirkolliskokousedustajat
Vuonna 1858 syntyneet
Vuonna 1933 kuolleet
Day

Day on päivää tai vuorokautta tarkoittava englannin kielen sana. Day on myös muun muassa seuraavien henkilöiden sukunimi:

 Alon Day (s. 1991), israelilainen moottoriurheilija
 Clarence Day (1874–1935), yhdysvaltalainen kirjailija ja kuvittaja
 Corinne Day (1962–2019), englantilainen muoti- ja dokumentaarinen valokuvaaja
 David Day (s. 1947), kanadalainen kirjailija
 Derek Day (1927–2015), brittiläinen diplomaatti ja maahockeyn olympiamitalisti
 Donald S. Day (1895–1966), yhdysvaltalainen toimittaja
 Doris Day (1922–2019), yhdysvaltalainen näyttelijä ja laulaja
 Dorothy Day (1897–1980), yhdysvaltalainen journalisti ja yhteiskunnallinen aktivisti
 Felicia Day (s. 1979), yhdysvaltalainen näyttelijä ja tuottaja
 Francis Day (1829–1889), brittiläinen luonnontieteilijä
 Hap Day, oik. Clarence Henry Day (1901–1990), kanadalainen jääkiekkoilija
 Howie Day (s. 1981), yhdysvaltalainen laulaja ja lauluntekijä
 Jason Day (s. 1987), australialainen golfaaja
 Kayla Day (s. 1999), yhdysvaltalainen tennispelaaja
 Laraine Day (1920–2007), yhdysvaltalainen näyttelijä
 Muriel Day (s. 1942), irlantilainen laulaja
 Patricia Day, tanskalainen kontrabasisti ja laulaja
 Ryan Day (s. 1980), walesilainen snookerpelaaja
 Sean Day (s. 1998), belgialais-kanadalais-yhdysvaltalainen jääkiekkoilija
 Stockwell Day (s. 1950), kanadalainen poliitikko
 Thomas Day (1748–1789), brittiläinen kirjailija ja orjuuden vastustaja
 William R. Day (1849–1923), yhdysvaltalainen lakimies ja diplomaatti
 Zella Day (s. 1995), yhdysvaltalainen laulaja ja lauluntekijä.

Day taiteilijanimenä 

 Andra Day, oik. Cassandra Monique Batie (s. 1984), yhdysvaltalainen laulaja, lauluntekijä ja näyttelijä
 Jay Day, oik. Jussi Penttinen, suomalainen laulaja
Kesäläinen

Kesäläinen voi tarkoittaa:

 Erkki Kesäläinen (1953–2018), jääkiekkoilija
 Teppo Kesäläinen (s. 1942), kilpasoutaja
 Tuomo Kesäläinen (s. 1983), tietokirjailija ja luontomatkailuopas

Luettelot henkilöistä sukunimen mukaan
Härölä

Härölä on suomalainen komedia-sketsisarja, jossa seurataan kuvitteellisessa Härölässä sijaitsevan kerrostalon asukkaiden elämää. Naapurikateus on keskeisessä roolissa naapuruston asukkaiden välillä. Jatkuvajuonisen sarjan rakennetta rikkoo jaksojen keskellä nähtävät sketsit.

Sarjan pääosissa näyttelevät Pilvi Hämäläinen, Jussi Puhakka, Anna-Riikka Rajanen sekä Matti Leino, jotka esittävät muiden sarjan näyttelijöiden ohella useampaa hahmoa.

Rooleissa 

Sarjassa cameoroolit tekevät Anna-Leena Härkönen sekä Ressu Redford ja Elias Kaskinen, jotka esittävät ”supersankareita”, jotka pelastavat Pia Anderssonin esittämän Sannan mitä arkipäiväisimmistä tilanteista.

Jaksot

Lähteet

Aiheesta muualla 
 Härölä Yle Areenassa

2010-luvun televisiosarjat
Suomalaiset televisiosarjat
Suomalaiset komediasarjat
Aquarela do Brasil

Aquarela do Brasil ([akwaˈɾɛlɐ du bɾaˈziw], ”Akvarelli Brasiliasta”), paremmin tunnettu nimellä Brazil, on yksi brasilialaisen musiikin tunnetuimmista sambakappaleista, jonka on säveltänyt Ary Barroso vuonna 1939.

Jo monia hittejä Carmen Mirandalle kirjoittanut Barroso voitti iloisella sävelmällään ensimmäisen palkinnon eräässä sävellyskilpailussa. Brazil aloitti Brasiliassa uuden riemukkaiden ja kotimaata ylistävien sambasävelmien aallon, jonka sanottiin hyödyttäneen silloista yksinvaltaista presidenttiä Getúlio Vargasia. Vargas valitsi tietoisesti politiikkansa välineiksi kolme Brasilian suosituinta ilmiötä: samban, jalkapallon ja karnevaalit. Sävelmä on vuodesta toiseen yksi Rion sambakarnevaalin eniten soitettuja. 

Walt Disney kuuli kappaleen erään brasilialaishotellin ravintolassa ja otti sen pari vuotta myöhemmin mukaan lyhyeen piirroselokuvaan Oppitunti (Saludos Amigos, 1942), mistä alkoi sävelmän suosio aluksi Yhdysvalloissa ja vähitellen ympäri maailmaa sekä laulettuna että erilaisina instrumentaalisovituksina.

Kappaleesta on satoja levytyksiä, tunnetuimpina esittäjinä Carmen Miranda, Xavier Cugat orkestereineen 1943, Frank Sinatra 1956 sekä myöhemmin muun muassa Bing Crosby, Ray Conniff, Django Reinhardt ja Paul Anka. Suomessa siitä tehtiin vuonna 1956 sekä Matti Viljasen yhtyeen instrumentaaliversio että Sacy Sandin laulettu versio Kari Tuomisaaren sanoin.

Sävelmää on käytetty yli 20 elokuvassa, muun muassa Rioon sijoittuvassa Alfred Hitchcockin jännityselokuvassa Kohtalon avain (1946) ja Terry Gilliamin dystopiassa Brazil – tämän hetken tuolla puolen (1985), joka sai nimensäkin kappaleesta.

Lähteet

Aiheesta muualla
Ary Barroson muistosivusto, taustamusiikkina lyhyt pianonäyte kappaleesta ”Brazil” 

Brasilialaiset musiikkikappaleet
Vuoden 1939 kappaleet
Jazzstandardit
Ary Barroso

Ary de Resende Barroso (7. marraskuuta 1903 Ubá, Minas Gerais – 9. helmikuuta 1964 Rio de Janeiro) oli brasilialainen sambasäveltäjä, pianisti, jalkapallokommentaattori ja radiopersoona, koulutukseltaan lakimies. Hänet tunnetaan kansainvälisesti erityisesti valtavan suosion saaneesta sambasävelmästä ”Brazil”, jonka hän kirjoitti vuonna 1939. Hän teki myös monia lauluja Carmen Mirandalle.

Lähteet

Aiheesta muualla 

 Barroson muistosivusto 
 

Brasilialaiset säveltäjät
Vuonna 1903 syntyneet
Vuonna 1964 kuolleet
Springer

Springer voi tarkoittaa seuraavia:

Henkilöitä 

 Axel Springer (1912–1985), saksalainen toimittaja ja kustantaja, Axel Springer -kustantamon perustaja
 Friede Springer (s. 1942), saksalainen kustantaja ja miljardööri, Axel Springerin leski
 George Springer (s. 1989), yhdysvaltalainen baseballpelaaja
 Julius Springer (1817–1877), saksalainen kirjakauppias ja kustantaja, Springer-kirjakustantamon (nyk. Springer Science Business Median) perustaja

Yrityksiä 

 Springer Science Business Media, saksalainen tieteellistä kirjallisuutta julkaiseva kustantamo
 Axel Springer, saksalainen sanoma- ja aikakauslehtiä julkaiseva kustantamo

Kuvitteellisia olentoja 

 Springer, autobottien kolmimuuntuja animaatiosarjassa The Transformers
Visulahden vahakabinetti

Visulahden vahakabinetti on Suomen ainoa vahakabinetti, joka sijaitsee Mikkelissä huvipuisto Visulahden yhteydessä. Kabinetti tunnetaan hauskoista nukeista.

Vahakabinetti on perustettu vuonna 1983 ja se aukesi yleisölle 4.6.1983.

Vahakabinetin nuket

"Tuulikaappi"
 Ahti Karjalainen
 kauppaneuvos Paukku (Matti Tuominen)

1. sali: Päämiehiä
 Vladimir Putin (poistettu 1. maaliskuuta 2022)
 Boris Jeltsin
 Mihail Gorbatšov
 Vladimir Lenin
 Suomen tasavallan presidentit
 Lennart Meri
 Jörn Donner
 Kruununprinsessa Victoria
 Walesin prinssi Charles
 Walesin prinsessa Diana
 Bill Clinton

2. sali: Taidemaailma
 Elias Lönnrot
 Aleksis Kivi
 F. E. Sillanpää
 Akseli Gallen-Kallela
 Minna Canth
 Wäinö Aaltonen
 Alvar Aalto
 Jean Sibelius

3. sali: Suomen sota
 alikersantti Lahtinen (Veikko Sinisalo)
 Carl Gustaf Emil Mannerheim

4. sali: Urheilijat
 Paavo Nurmi
 Jani Sievinen
 Lasse Virén
 Pekka Tiilikainen
 Veikko Hakulinen
 Marja-Liisa Kirvesniemi
 Harri Kirvesniemi
 Teemu Selänne
 Mika Häkkinen
 Juha Kankkunen

5. sali: Kulttuuri
 Edvin Laine
 Ida Aalberg
 Jari Sillanpää
 Joel Hallikainen
 Timo Koivusalo
 Katri Helena
 Kari Salmelainen
 Karita Mattila
 Tauno Palo
 Olavi Virta
 Juice Leskinen
 Elvis Presley
 The Beatles
 Spede Pasanen
 Reinikainen
 Heikki Kinnunen
 Aake Kalliala
 Pirkka-Pekka Petelius
 Frank Pappa
 Uuno Turhapuro
 Stan Laurel
 Oliver Hardy
 Buster Keaton
 Joulupukki

Piirroshahmoja viimeisessä salissa.

Lähteet 

Mikkelin rakennukset ja rakennelmat
Mikkelin nähtävyydet
Visulahti
Paukkunen

Paukkunen voi tarkoittaa:

 Katri Paukkunen, laulaja
 Leo Paukkunen (1921–2006), sosiaalipoliitikko
 Markku Paukkunen (s. 1981), jääkiekkoilija

Luettelot henkilöistä sukunimen mukaan
Lippumäen uima- ja jäähalli

Lippumäen liikunta- ja uimahalli sijaitsee Kuopiossa, Petosen alueen Litmasen kaupunginosassa. Jäähallin puolelta löytyy 25 x 56 metrin kokoinen kaukalo ja 200 henkilön katsomo, sekä neljä pukuhuonetta. Uimahallin puolelta löytyy myös kuntosali.

Aiempi Lippumäen luolassa ollut jäähalli muutettiin sisäliikuntatilaksi, ja avattiin käyttöön vuoden 2021 alussa. Lippumäen ulkoliikunta-alueelle on valmistunut luolassa olleen kaukalon tilalle yksityinen, kahden kaukalon Lippumäen jäähalli.

Lähteet 

Kuopion uimahallit
Kuopion urheiluhallit
Suomen jäähallit
Suomen kaivetut luolat
Litmanen (Kuopio)
Luettelo tunnetuista suomalaisista tubettajista

Luettelo tunnetuista suomalaisista tubettajista sisältää tunnettuja suomalaisia tubettajia, eli henkilöitä, jotka tekevät sisältöä YouTubeen.

Suomalaisia tubettajia

Suomalaisia tubettajien ryhmiä

Lähteet

Tubettajat
Brasilian kansalliskongressi

Brasilian kansalliskongressi on Brasilian ylin lakia säätävä elin. Se koostuu kahdesta kamarista: senaatista ja edustajainhuoneesta. Senaatissa on kolme edustajaa kustakin 26 osavaltiosta ja kolme pääkaupunkialueesta. Senaattorit valitaan 8 vuodeksi kerrallaan. Alahuoneen eli edustajainhuoneen 513 jäsenen vaalikausi on 4 vuotta.

Oscar Niemeyer suunnitteli kansalliskongressille uuden rakennuksen pääkaupunki Brasíliaan vuonna 1985. Rakennuksessa on kaksi korkeaa tornia, ja niiden vieressä Senaatin sali on kupolin ja alahuoneen sali soppakulhon muotoinen.

Lähteet 

Brasilian politiikka
Parlamentit
Kirjepommit Yhdysvalloissa lokakuussa 2018

Kirjepommit Yhdysvalloissa lokakuussa 2018 lähetettiin useille demokraattien tukijoille, jotka ovat vastustaneet Yhdysvaltojen presidentin Donald Trumpin näkemyksiä. Pommit eivät ehtineet aiheuttaa vahinkoa. Niissä ei ollut sytytinmekanismia, mutta niissä oli erittäin herkkää räjähdeainetta.

Pommien lähettäjä oli kiihkeä Trumpin kannattaja, 56-vuotias floridalainen mies, jolla on aiempi rikostausta, muun muassa tuomio pommiuhkauksesta 2001. Hänet otettiin kiinni 27. lokakuuta 2018. Pommeja on löytynyt yhteensä neljätoista.

Pommeja lähetettiin ainakin Barack Obamalle, Hillary Clintonille, George Sorosille, Joe Bidenille, John Brennanille CNN:n osoitteeseen, Robert de Nirolle. ja kongressiedustaja Maxine Waterille. Pommi meni myös kongressiedustaja Debbie Wasserman Schultzille mutta se oli tarkoitettu entiselle oikeusministerille Eric Holderille.

Trump on epäsuorasti syyttänyt kirjepommeista mediaa.

Lähteet

Terrorismi
Postiliikenne
Pommit
Rikollisuus Yhdysvalloissa
Vuoden 2018 rikokset
Villardonnel

Villardonnel on kunta Lounais-Ranskassa Auden departementissa Occitanien alueella. Se sijaitsee noin 20 kilometriä Carcassonnen kaupungista pohjoiseen.

Lokakuussa 2018 Auren departementtia kohdanneissa rajuissa tulvissa sai surmansa ainakin kolmetoista ihmistä. Villardonnel oli yksi pahiten tulvista kärsineistä kunnista.

Aiheesta muualla

Lähteet

Auden kunnat
Villa Rulludd

Villa Rulludd on huvila joka sijaitsee Espoon Iivisniemessä, Rullaniementien päässä, eli Suinosaimen uimarannan läheisyydessä. Villa Rulluddenilla on museo, joka on auki yhden päivän kuukaudesta.

Villa Rulludd koostuu kahdesta huvilasta, jotka rakennuttivat Alfred Kihlman vuonna 1873 ja hänen poikansa Lorenzo Kihlman 1893. Vierekkäiset huvilat liitettiin yhteen kuistilla vuonna 1908. Villa Rulludd oli Kihlmanin suvun jäsenten kesänviettopaikkana vuoteen 1980 saakka, jolloin se siirtyi Espoon kaupungin omistukseen.

Yhdessä Villa Marjarannan kanssa Rulludd muodostaa historiallisesti merkittävän huvilakokonaisuuden.

Lähteet

Viitteet 

Espoon huvilat
Espoon museot
Espoon nähtävyydet
Espoon huvilat
Kaitaa
Suomen 1800-luvulla rakennetut rakennukset ja rakennelmat
Etiopian presidentti

Etiopian presidentti on Etiopian muodollinen valtionpäämies. Virka on suureksi osaksi seremoniallinen. Ylintä poliittista valtaa käyttää pääministeri.

Presidentti valitaan epäsuoralla vaalitavalla: valinnan tekevät maan parlamentin molemmat kamarit. Presidentti valitaan kuusi vuotta kestävälle virkakaudelle, ja sama henkilö voidaan valita korkeintaan kahdelle kaudelle.

Luettelo Etiopian presidenteistä 
 
Luettelossa on  Dergin puheenjohtajat joita pidetään valtionpäämiehinä, mutta niitä ei pidetä presidenttinä. Järjestys alkaa siten, että Etiopian presidentin ensimmäinen virka perustettiin vuonna 1987.

Lähteet
As the Kingdom Drowns


As the Kingdom Drowns on Psycropticin seitsemäs studioalbumi, joka julkaistiin 9. marraskuuta 2018. Albumi on tyyliltään edeltäjiään synkempi.

Kappale ”Directive” julkaistiin singlenä, ja siitä kuvattiin musiikkivideo.

Kappaleet

Kokoonpano 
 Jason Peppiatt – laulu
 Joe Haley – kitara
 Todd Stern – basso
 David Haley – rummut

Lähteet

Aiheesta muualla 
 

Vuoden 2018 albumit
Psycropticin albumit
Ultu Ulla


Ultu Ulla on Rings of Saturnin neljäs studioalbumi, joka julkaistiin 28. heinäkuuta 2017. Albumi on yhtyeen ensimmäinen Nuclear Blastin julkaisema levy.

Kappaleista ”Margidda” ja ”Inadequate” kuvattiin musiikkivideot.

Vastaanotto 

Kaaoszinen Samuel Järvinen piti albumia hyvin kitarapainotteisena sekä yhtyeen teknisimpänä taidonnäytteenä. Hän kuvaili äänimaailmaa suppeaksi, mutta sanoi levyn olevan yhtyeen helposti lähestyttävin ja hauskin.

Kappaleet

Kokoonpano 
 Ian Bearer – laulu
 Miles Baker – kitara
 Lucas Mann – kitara
 Aaron Stechauner – rummut

Lähteet

Aiheesta muualla 
 

Vuoden 2017 albumit
Rings of Saturnin albumit
Berghäll

Berghäll ja Berghell tarkoittaa seuraavia:

 Kallio, ruots. Berghäll, Helsingin kaupunginosa

Sukunimi 
 Helge Berghell (2.12.1906–8.9.1995), suomalainen vuorineuvos
 Hugo Berghell (1864–1922), suomalainen valtiongeologi
 Joonas Berghäll (s. 1977), suomalainen elokuvatuottaja, käsikirjoittaja ja dokumenttiohjaaja
 Konstantin Berghell (?–?), suomalaissyntyinen Venäjän keisarillisen laivaston vara-amiraali
 Lennart Berghäll (1896–1929), suomalainen työväenliikkeen vaikuttaja ja runoilija

Lähteet 

Luettelot henkilöistä sukunimen mukaan
Aino Lampinen

Aino Katri Lampinen (7. syyskuuta 1909 – ?) oli suomalainen kotitalousopettaja, joka toimi Keski-Suomen kotitalousopettajaopiston rehtorina. Vuosina 1954–1969 hän työskenteli myös Kotitalous-lehden päätoimittajana.

Teokset

Lähteet 

Suomen koulujen rehtorit
Suomalaiset päätoimittajat
Keittokirjailijat
Vuonna 1909 syntyneet
Kuolinvuosi puuttuu
Markus Jokela (valokuvaaja)

Markus Jokela (s. 1952 Helsinki) on suomalainen lehtivalokuvaaja, joka tunnetaan erityisesti Helsingin Sanomien Kuukausiliitteeseen tekemistään dokumentaarisista värikuvareportaaseista tavallisten ihmisten arjesta eri puolilta maailmaa.

Markus Jokela aloitti pitkän uransa Helsingin Sanomissa kirjoittavana toimittajana vuonna 1982. Vuosikymmen myöhemmin hän siirtyi kuvatoimittajaksi ja valokuvaajaksi. Hän työskenteli paljon yhdessä toimittaja Ilkka Malmbergin kanssa.

Jokela on palkittu Vuoden kuvajournalisti -palkinnolla vuosina 2015 ja 2016. World Press Photo -kilpailussa Jokela on palkittu kolmesti, viimeksi kolmannella palkinnolla pitkien valokuvaprojektien sarjassa kokoelmastaan Table Rock, Nebraska. Vuonna 1990 hän sai valokuvataiteen valtionpalkinnon.

Valokuvateoksia
Kalpean auringon alla – Under a Pale Sun. Tekstit Ilkka Malmberg. Pohjoinen, 2000. ISBN 951-749-356-8.
Jotain on tapahtunut – Something Happened. Essee Merja Salo. Musta taide, 2009. ISBN 978-952-5818-05-5.
Table Rock – Photographs from Nebraska 1992–2016. Tekstit Ilkka Malmberg. Raw View Editions, 2018. ISBN 978-952-68876-0-9.

Lähteet

Vuonna 1952 syntyneet
Elävät henkilöt
Suomalaiset valokuvaajat
Suomalaiset toimittajat
Helsingin Sanomien henkilöstö
Purjemonninen

Purjemonninen (Corydoras delphax) on monnisiin kuuluva laji, jota pidetään myös akvaariokalana.

Koko ja ulkonäkö 
Purjemonninen kasvaa noin 7-8 cm pitkäksi. Siinä on tummanharmaata, harmaata ja valkoista. Naaras on koirasta suurempi.

Alkuperä 
Purjemonninen on kotoisin Kolumbiasta, Inidira- ja Orinoco-joilta.

Käyttäytyminen ja lisääntyminen 
Purjemonninen on paljon liikkuva, rauhallinen parvikala. Se on hyvin vaikeasti viljeltävä.

Vesiolot ja ravinto 
Purjemonniselle sopiva pH on 6-7 ja veden kovuus alle 10. Sopiva lämpötila on 22-26 astetta. Kala on kaikkiruokainen. Purjemonninen tarvitsee akvaarioon avoimia hiekka-alueita sekä kasvillisuutta ja koloja.

Lähteet

Viitteet

Aiheesta muualla 
 Scotcat 
Monniset
Trixie Mattel

Brian Michael Firkus, paremmin tunnettu taiteilijanimellä Trixie Mattel (s. 23. elokuuta 1989) on yhdysvaltalainen drag queen, laulaja, koomikko ja tv-persoona. Mattel tunnetaan Huippu- drag queen haussa -sarjan seitsemännen kauden kilpailijana ja Huippu- drag queen haussa: Tähtiloistoa kolmannen kauden voittajana. Sittemmin hän on esiintynyt nettisarjoissa UNHhhh ja The Trixie & Katya Show yhdessä ystävänsä Katya Zamolodchikovan kanssa.

Diskografia
 Two Birds (2017)
 One Stone (2018)
 Barbara (2020)
 The Blonde & Pink Albums (2022)

Lähteet 

Elävät henkilöt
Vuonna 1989 syntyneet
Yhdysvaltalaiset drag-artistit
Arvi Kahri

Arvi Ilmari Kahri (19. joulukuuta 1935 Kymi – 21. syyskuuta 2018 Helsinki) oli suomalainen lääkäri ja professori, joka opetti pitkään Helsingin yliopistossa. Hän valmistui lääketieteen lisensiaatiksi vuonna 1963, ja väiteltyään tohtoriksi 1966 hän suoritti jatko-opintoja Harvardin yliopistossa 1968–1970.

Kahti opetti anatomiaa ja patologiaa Helsingin yliopiston patologian laitoksessa vuodesta 1962 alkaen, aluksi assistenttina, vuodesta 1981 apulaisprofessorina; hän jäi eläkkeelle vuonna 2000. Hän julkaisi kaikkiaan noin 90 kirjoitusta anatomian, patologisen anatomian ja kokeellisen endokrinologian alalta.

Lähteet

Patologit
Suomalaiset lääkärit
Helsingin yliopiston professorit
Vuonna 1935 syntyneet
Vuonna 2018 kuolleet
Arvo Eränen

Arvo Emil Eränen (24. lokakuuta 1886 Kangasala – 9. elokuuta 1940) oli suomalainen arkkitehti.

Arvo Eräsen vanhemmat olivat Kangasalan kappalainen Emil Filemon Eränen, entinen Grönlund (1856–1905) ja Gustava Irjala. Eränen pääsi ylioppilaaksi Tampereen lyseosta 1906 ja opiskeli arkkitehdiksi Teknillisessä korkeakoulussa. Hän oli arkkitehtinä Tampereella vuodesta 1915 alkaen ja hänellä oli siellä oma arkkitehtitoimisto. Vuodesta 1933 lähtien Eränen asui Kangasalla. Eränen suunnitteli muun muassa noin 30 kansakoulurakennusta eri puolille Satakuntaa sekä lukuisia muita rakennuksia Tampereelle ja maaseudulle. Eränen toimi myös sisustusarkkitehtinä ja suunnitteli huonekalustoja.

Rakennuksia 
 Asunto oy Hatanpään valtatie 12, Tampere 1927-1928 (7-kerroksinen talo oli aikanaan Tampereen suurin asuinkerrostalo) 
 Asuinkerrostalo Hämeenkatu 36, Tampere 1928 
 Asuinkerrostalo Pikarilinna, Pyynikintori 2, Tampere 1920-luvun lopulla 
 Pieksämäen keskuskoulu, Pieksämäki 1929 
 Koiviston koulu, Koivistonkylä, Tampere 1929

Lähteet 

Suomalaiset arkkitehdit
Vuonna 1886 syntyneet
Vuonna 1940 kuolleet
Barbara W. Tuchman

Barbara Wertheim Tuchman  (30. tammikuuta 1912 – 6. helmikuuta 1989) oli yhdysvaltalainen historioitsija ja journalisti. Hän sai Pulitzer-palkinnon kahteen kertaan, vuonna 1963 ensimmäisen maailmansodan syttymisestä kertovasta kirjastaan Elokuun tykit ja vuonna 1972 kirjasta Stilwell and the American Experience in China, 1911–45, joka kertoo Joseph Stilwellistä ja laajemmin Yhdysvaltojen toimista Kiinassa toisen maailmansodan aikana.

Barbara Wertheim suoritti humanististen tieteiden kandidaatin tutkinnon vuonna 1933 Radcliffe Collegessa, Harvardin yliopiston yhteydessä toimineessa naisten oppilaitoksessa. Lama-aikana ei ollut monia työpaikkoja tarjolla, joten Wertheim työskenteli ilman palkkaa kansalaisjärjestössä tutkimusavustajana, ja matkusti Tokioon valmistelemaan opaskirjaa Tyynenmeren alueelle. Hän kirjoitti sieltä artikkeleita kahteen lehteen. Hän siirtyi vuonna 1936 toimittajaksi isänsä omistamaan aikakauslehteen The Nation. Hän raportoi kulttuurista ja politiikasta. Hänet lähetettiin Valenciaan raportoimaan Espanjan sisällissodasta, ja samalla hän matkusteli Euroopassa laajemminkin. Hän julkaisi ensimmäisen kirjansa Britannian politiikasta Välimeren alueella vuonna 1938.

Wertheim palasi New Yorkiin vuonna 1939 ja meni naimisiin Lester Reginald Tuchmanin kanssa. Heille syntyi kolme lasta, ja Wertheim Tuchman alkoi kirjoittaa kirjoja lastenhoidon lomassa ja koulupäivien aikana.

Hän kirjoitti useita yleistajuisia teoksia kansainvälisestä politiikasta ja sotahistoriasta. Teokset perustuivat huolelliseen pohjatyöhön, usein matkoihin kirjoissa kuvattujen tapahtumien tapahtumapaikoille. Silti Wertheim Tuchman mainitsi tavoitteekseen kirjoittaa mukaansatempaavia tarinoita, joita lukija ei malttaisi laskea kädestään.

Teoksia 
 
 The Lost British Policy: Britain and Spain Since 1700. London: United Editorial, 1938. OCLC 1437885
 Bible and Sword: England and Palestine from the Bronze Age to Balfour. New York: New York University Press, 1956. OCLC 445506
 The Zimmerman Telegram. New York: Viking Press, 1958. OCLC 221110341
 The Proud Tower: A Portrait of the World Before the War, 1890–1914. New York: Macmillan, 1966. ISBN 0345405013
 Stilwell and the American Experience in China, 1911–45 (1971) OCLC 109537
 Notes from China. New York: Collier, 1972. OCLC 570634
 A Distant Mirror: The Calamitous Fourteenth Century. New York: Alfred A. Knopf, 1978. ISBN 0394400267
 Practicing History: Selected Essays. New York: Alfred A. Knopf, 1981. ISBN 0394520866
 The March of Folly: From Troy to Vietnam. New York: Knopf/Random House, 1984. ISBN 0394527771
 The First Salute: A View of the American Revolution. New York: Knopf/Random House, 1988. ISBN 0394553330

Lähteet 

Yhdysvaltalaiset historioitsijat
Pulitzer-palkitut
Vuonna 1912 syntyneet
Vuonna 1989 kuolleet
Markus Vuorela

Markus Vuorela (s. 28. toukokuuta 1996) on suomalainen maastohiihtäjä. Hän edustaa Jämin Jännettä.

Vuorela kilpaili maailmancupissa ensimmäisen kerran 4. maaliskuuta 2018 Lahdessa ollen 15 kilometrin perinteisen hiihtotavan kilpailussa 62:s. Hän sijoittui 27:nneksi ja saavutti ensimmäiset maailmancupin pisteensä Tour de Skin 2021 toisessa osakilpailussa, joka käytiin Sveitsin Val Müstairissa 15 kilometrin perinteisen hiihtotavan yhteislähtonä. Vuorela teki uransa parhaan tuloksen Tour de Skin 2021 seitsemännellä etapilla Val di Fiemmessä ollen perinteisen sprintissä seitsemäs.

Nuorten MM-kilpailuissa Rasnovissa 2016 Vuorela oli 15 kilometrin vapaan hiihtotavan kisassa 20:s ja oli mukana Suomen neljänneksi sijoittuneessa viestijoukkueessa. Alle 23-vuotiaiden MM-kilpailuissa Soldier Hollow’ssa 2017 Vuorela hiihti kolme henkilökohtaista matkaa, ja hänen paras sijoituksensa oli perinteisen hiihtotavan sprintin 13. sija. Saman ikäluokan MM-kilpailuissa Lahdessa 2019 

Vuorela sijoittui 2021 Oberstdorfin MM-kilpailuissa 30 kilometrin yhdistelmäkilpailussa 34:nneksi.

SM-kilpailuissa 2017 Kontiolahdella Vuorela saavutti hopeaa viestissä Jämin Jänteen joukkueessa, jossa hänen lisäkseen hiihtivät Aku Nikander, Ristomatti Hakola ja Antti Ojansivu. Hän voitti viestin Suomen-mestaruuden 2019. Hän saavutti Vöyrin SM-kilpailuissa 2020 kultaa parisprintissä ja pronssia 15 kilometrin perinteisellä.

Lähteet 

Suomalaiset maastohiihtäjät
Vuonna 1996 syntyneet
Elävät henkilöt
Theudis

Theudis tai Teudis (k. 548) oli visigoottien kuningas Espanjassa 531–548. Hän oli alun perin ostrogootti, jonka ostrogoottien kuningas Teoderik Suuri oli lähettänyt armeijan kanssa Espanjaan. Theudis onnistui hankkimaan suuren maaomaisuuden Ebron laaksossa menemällä naimisiin roomalaisen naisen kanssa. Teoderik valitsi Theudisin Espanjan hallitsijaksi ja tuolloin kolmivuotiaan tyttärenpoikansa Amalarikin holhoajaksi. Isoisänsä kuoltua Amalarik nousi visigoottien kuninkaaksi. Frankit hyökkäsivät visigoottien valtakuntaan 531 ja Amalarik murhattiin. Sevillassa tuolloin asunut Theudis tuli tämän jälkeen visigoottien kuninkaaksi. Theudis pyrki ulottamaan valtansa laajemmalle miehittämällä Mauretania Tingitanan, mutta roomalaiset joukot löivät hänet Ceutassa. Pian tämän jälkeen Theudis surmattiin Sevillassa ja häntä seurasi kuninkaana Theudigisel

Lähteet 

Visigoottien kuninkaat
Visigoottien valtakunta
Vuonna 548 kuolleet
Timo Lahdenmäki

Timo Lasse Lahdenmäki (12. lokakuuta 1947 Helsinki – 31. lokakuuta 2019 Lohja) oli suomalainen poliitikko. Hän toimi Kommunistisen työväenpuolueen KTP:n puheenjohtajana puolueen perustamisesta 1988 vuoden 1997 edustajakokoukseen saakka.

Lähteet 

Kommunistinen työväenpuolue
Suomalaisten puolueiden puheenjohtajat
Vuonna 1947 syntyneet
Vuonna 2019 kuolleet
Rostislav

Rostislav () on slaavilainen miehen etunimi. Se on muodostettu yhdistämällä slaavilaisten kielten kasvua ja kunniaa tarkoittavat sanat.  Nimi oli käytössä jo keskiajalla ja on ollut muun muassa kolmen Kiovan suuriruhtinaan nimenä. Nykyisin nimi on käytössä varsinkin Venäjällä ja Tšekissä. Suomessakin on Digi- ja väestötietoviraston tietojen mukaan ollut vuoden 2019 loppuun mennessä noin 70 Rostislav-nimistä henkilöä.

Tunnettuja Rostislaveja

Hallitsijoita 
 Rostislav I (1110–1167), Kiovan suuriruhtinas 1154–1167
 Rostislav II (1173–1214), Kiovan suuriruhtinas 1204–1206
 Rostislav III (1210–1262), Kiovan suuriruhtinas 1239

Muita 

 Rostislav Dimitrov (s. 1974), bulgarialainen kolmiloikkaaja
 Rostislav Holthoer (1937–1997) suomalainen egyptologi
 Rostislav Klesla (s. 1982), tšekkiläinen jääkiekkoilija
 Rostislav Olesz (s. 1985), tšekkiläinen jääkiekkoilija
 Rostislav Aleksandrovitš Romanov (1902–1978), venäläinen ruhtinas, Romanov-hallitsijasuvun jäsen

Nimen muita merkityksiä 

 Rostislav (1896), venäläinen taistelulaiva

Lähteet 

Etunimet
Saapasnahka-torni

Saapasnahka-torni – Aleksis Kiven elämänkertomus on historioitsija Teemu Keskisarjan kirjoittama Aleksis Kiven elämäkerta. Sen on julkaissut vuonna 2018 Siltala. Teos valittiin Vuoden tiedekirja 2018 -palkinnon finaaliin.

Keskisarja pitää Aleksis Kiveä suurimpana suomalaisena. Kirjan tietopohjan kokoaminen on hänestä ongelmatonta kielen hiomisen rinnalla. Hänellä on työssään kuitenkin avustajia kokoamassa aineistoa. 

Tiedot Kivestä ovat olleet kovan työn takana, varsinkin lapsuudesta. "Arvoituksia riittää liittyen kirjailijan ihmissuhteisiin, lapsuuteen, nerouteen ja kuolemaan", Keskisarja sanoo. Tiedonmurusista hän karsi pois sen, mikä tuntui keksityltä.

Arviot
Mervi Kantokorpi kirjoittaa Helsingin Sanomien arviossaan, että Keskisarja tarjoaa ”moneen kertaan myllättyyn materiaaliin uudet, 1800-luvun historiaa ja kansan­kulttuuria tuntevat silmänsä”. Keskisarja asettaa Kiven elämäntapahtumia kontekstiinsa selvittämällä esimerkiksi, oliko niistä oloista tavallista päästä ylioppilaaksi, tai joiko Kivi paljon muihin ylioppilaisiin verrattuna. Kantokorpi pitää ”täräyttävimpänä” Keskisarjan Kivestä rakentamaa uutta profiilia: Kivi oli karismaattinen ja suuren lapsen kaltainen selviytyjä, jolla oli joukko tukijoita ja rahoittajia. 

Kantokorpi yllättyy siitä, että kirjassa on kaivettu esiin Kiven isän syntyperää koskeva juoru, jonka mukaan isä olisi ollut tuomari Adlercreutzin lehtolapsi. Kun asialle ei ole pitäviä todisteita, siihen on yleensä suhtauduttu torjuvasti. Kantokorpi kiittää Keskisarjan esseististä, suorastaan kaunokirjallista historiankirjoitusta, joka kohoaa parhaimmilleen Kiven ja Charlotta Lönnqvistin yhteisten vaiheiden kuvauksessa.

Outi Hytösen (Suomen Kuvalehti) mukaan Keskisarja käyttää ”poikkeuksellisen räikeitä kielellisiä tyylikeinoja” ja ottaa niillä raikkaan hyppäyksen Kiven maailmaan. Hän huomauttaa, että teos edustaa tietokirjallisuuden tarinallistumisen suuntausta, mutta onnistuu siinä: Keskisarja kuvaa Kiveä sielukkaasti.

Juhani Sipilä tuohtuu arviossaan leikillisesti siitä, että historioitsija on ottanut käsittelyynsä kirjailijan: "Sakramenttu, Teemu Keskisarja! – – Eikö sinulle kelpaa se, mitä lukuisat tutkijapolvet ovat saneet aikaiseksi Kiven elämää ja teoksia luodatessaan?" Sitten hän kuitenkin toteaa, että Keskisarja on historioitsijana löytänyt pohdittavaksi sellaisia Kiven elämän arvoituksia, joihin kirjallisuudentutkijat eivät ole ymmärtäneet tarttua. Sipilän mukaan Keskisarja on onnistunut pyrkimyksessä saada aikalaisiaan ymmärtämään nykyaikaa historian ilmiöiden kautta tehden kuitenkin oikeutta tutkimilleen ihmisille. Kiven elämässä moni seikka saa selityksen ajan ilmiöiden ja elämänpiirien kuvauksen avulla.

Lähteet

Aiheesta muualla
 Teemu Keskisarja: ”Aleksis Kivi oli aseistariisuvan sympaattinen kaveri ja systeemin syöttiläs”, Sveriges Radio 10.10.2018 (mukana myös Keskisarjan radiohaastattelu)
Anssi Sinnemäki: Alemman Keskisarjan Kivi (Arvostelu teoksesta Keskisarja, Teemu: Saapasnahka-torni. Aleksis Kiven elämäntarina. Siltala, 2018. Agricolan arvostelut 22.5.2019)

Aleksis Kivi
Suomalaiset elämäkerrat ja muistelmat
Vuoden 2018 kirjat
Unico Finland

Unico Finland Oy on joustinvuoteita ja sohvia valmistava perheyritys, jonka omistavat Pasi Saarinen ja Petri Saarinen. Unico on perustettu vuonna 1994 ja sillä on toimipaikat Kauhavalla, Lapualla ja Kankaanpäässä.

Kauhavalla sijaitsevat patjatehdas, keskusvarasto ja runkotehdas. Lapualla valmistetaan sohvat, lepotuolit ja vuodesohvat. Kankaanpäässä on ompelimo ja vaahtomuoviosien leikkaamo.

Unicolla on noin 120 työntekijää ja toimitilaa yhteensä noin 46 000 m2 jakautuen tuotanto-, varasto- ja toimistotiloihin.

Unicon valmistamia joustinvuoteita, sohvia, lepotuoleja ja vuodesohvia myydään Suomessa merkittävimmissä huonekaluketjuissa sekä itsenäisissä huonekaluliikkeissä ja sisustustaloissa.

Unico valmistaa kodin huonekalujen lisäksi myös kalusteita julkitilakäyttöön. Suomessa on useita hotelliketjuja ja majoituskohteita laskettelukohteissa, joissa on Unicon valmistamia vuoteita, lepotuoleja ja vuodesohvia.

Unico Finland Oy on yksi Suomen suurimmista huonekalujen valmistajista. Valmistettavilla tuotteilla on Suomalaisen Työnliiton myöntämä Avainlipputunnus kertomassa korkeasta kotimaisuusasteesta. Unico tekee yhteistyötä Allergia-, iho- ja astmaliiton kanssa.

Lähteet 

Suomalaiset perheyritykset
Huonekaluvalmistajat
Kauhava
Ben Cross

Ben Cross oik. Harry Bernard Cross (16. joulukuuta 1947 Lontoo – 18. elokuuta 2020 Wien, Itävalta) oli englantilainen näyttelijä. Hänet tunnetaan parhaiten roolistaan brittiläisenä olympiavoittajana Harold Abrahamsina elokuvassa Tulivaunut (1981) sekä Sarekin roolista elokuvassa Star Trek (2009).

Lähteet

Aiheesta muualla 
Ben Cross Internet Movie Databasessa (IMDb.com) (englanniksi)

Englantilaiset näyttelijät
Vuonna 1947 syntyneet
Vuonna 2020 kuolleet
Atte Rantanen

Atte Rantanen (s. 1960) on Kemijärven kaupunginjohtaja. Koulutukseltaan Rantanen on kauppatieteen maisteri. 

Virkavaalissa 30.3.2015 kaupunginvaltuusto äänesti asiasta kahdesti, mutta molemmissa äänestyksissä Rantanen keräsi eniten ääniä. Ensimmäisessä äänestyksessä Rantanen sai 14 ääntä. Vesa Tuunainen ja Tuula Kuvaja saivat molemmat seitsemän ääntä. Ilkka Haapalinna sai kuusi ääntä. Lisäksi kaupunginjohtoon hakenut koululaistyttö Mili Kasurinen sai yhden äänen ensimmäisellä kierroksella. Toisella äänestyskierroksella Rantasen vastaehdokkaaksi tuli arvalla Tuula Kuvaja. Rantanen voitti jälkimmäisen äänestyksen äänin 23 - 12. 

Ennen kaupunginjohtajan virkaa hän on työskennellyt mm. sodankyläläisen Astropolistieto Oy:n toimitusjohtajana ja pankinjohtajana.  Rantanen harrastaa mm. taulujen maalaamista.

Lähteet 

Kemijärven kauppalan- ja kaupunginjohtajat
Vuonna 1960 syntyneet
Elävät henkilöt
Agnès Buzyn

Agnès Buzyn (s. 1. lokakuuta 1962 Pariisi, Ranska) on ranskalainen poliitikko. Hän on ollut tasa-arvo- ja terveysministeri Édouard Philippe ensimmäisessä hallituksessa ja solidaarisuus- ja terveysministeri toisessa hallituksessa. Hän on hematologi, ja hän työskentelee Institut national du cancerin johdossa.

Lähteet 

Ranskalaiset lääkärit
Ranskan ministerit
Vuonna 1962 syntyneet
Elävät henkilöt
The Rise of Chaos


The Rise of Chaos on Acceptin viidestoista studioalbumi, joka julkaistiin 4. elokuuta 2017. Se on yhtyeen neljäs laulaja Mark Tornillon ja ensimmäinen kitaristi Uwe Lulisin ja rumpali Christopher Williams (rumpali) kanssa.

Albumi ylsi ensimmäisellä listaviikollaan Suomen virallisen listan sijalle 5.

Kappaleet

Kokoonpano 
 Mark Tornillo – laulu
 Wolf Hoffmann – kitara
 Uwe Lulis – kitara
 Peter Baltes – basso
 Christopher Williams – rummut

Arvostelut 
 Angry Metal Guy: 
 Blabbermouth: 8/10
 Kaaoszine: 
 Metalliluola: 
 Imperiumi: 8+/10
 Soundi: 
 V2.fi:

Lähteet

Aiheesta muualla 
 The Rise of Chaos discogs.com -sivustolla 
 

Vuoden 2017 albumit
Acceptin albumit
Joona Kaakinen

Joona Kaakinen näytteli Nörtti: DragonSlayer666 televisiosarjan toisella ja kolmannella tuotantokaudella Daisuke69:ä. Hän on ollut aikaisemmin mukana DOT504 Dance Companyssa. Kaakinen oli Salpauksen sirkusartistikoulutuksessa vuosina 2007-2010.

Lähteet 

Elävät henkilöt
Syntymävuosi puuttuu
Suomalaiset näyttelijät
Ympyrähullut

Ympyrähullut (suunnitteluaikainen nimi Uudet tulokkaat) on Huittisissa niin kutsutun miljoonaristeyksen liikenneympyrässä sijaitseva Matti Kalkamon ja Heli Ryhäsen tekemä taideteos vuodelta 2012. Teos on Ryhäsen tekemän Doris-patsaan vieressä Lauttakylänkadun ja Risto Rytin kadun risteyksessä. Huittisten kaupungin tilaama teos koostuu kuudesta valaisinpylväästä ja kahdesta pronssiin valetusta hahmosta. Teos maksoi noin 50 000 euroa ja se nimettiin nimikilpailun tuloksena Ympyrähulluiksi. Teos sai vuonna 2012 ympäristötaidepalkinnon Ympäristötaiteen säätiöltä.

Kommentteja teoksesta 
Matti Kalkamo kuvaa teosta näin: ”Teos on vapaa tulkinnoille mutta itse näen sen dialogina kahden eri-ikäisen hemmon välillä. Tai ehkä maan tasolla oleva muistelee itseänsä nuoruuden humuvuosina, voimainsa tunnossa.” Teoksen palkinnut Ympäristötaiteen säätiö on arvostanut teoksessa huumoria, liikuttavuutta ja koskettavuutta. Säätiö on pitänyt teosta tasokkaana ja ammattimaisena sekä kuvannut teosta luontevalla tavalla osaksi ympäristöään asettuvaksi.

Yksityiskohtia teoksesta

Katso myös 
 Luettelo Huittisten julkisista taideteoksista ja muistomerkeistä

Lähteet

Aiheesta muualla 
Ympyrähullut on vuoden 2012 ympäristötaideteos; Ympäristötaiteen säätiö; STT 26.2.2013

Huittinen
Lasse Urpalainen

Lasse Aukusti Urpalainen (s. 3. maaliskuuta 1995) on suomalainen videopeliammattilainen.  Hän on Dota 2-videopelin maailmanmestari vuodelta 2017. Urpalainen on historian kolmanneksi eniten palkintorahoja tienannut elektroninen urheilija Suomessa ja koko maailman mittakaavalla yhdestoista. Konsulttiyhtiö IZEA on kuvannut Urpalaista yhtenä 25 suurimmasta elektronisen urheilun vaikuttajasta maailmassa. 

Urpalainen tunnetaan verkossa varsinkin käyttäjänimellään MATUMBAMAN. Urpalainen aloitti Dota-uransa vuonna 2014. Hän siirtyi Team Liquid -seuraan 2015, ja oli mukana joukkueen nousussa maailman huipulle. Urpalaisen uran merkittävin voitto oli maailmanmestaruus The International -turnauksessa vuonna 2017, jolloin viiden hengen joukkue voitti yhteensä 10,8 miljoonan dollarin palkintopotin. Vuonna 2019 Urpalainen jätettiin pois Team Liquidin kokoonpanosta, ja hänen tilalleen nostettiin romanialainen Aliwi "w33" Omar. Urpalainen nousi pian tämän jälkeen Chaos Esports Clubin kokoonpanoon.

Lähteet 

Vuonna 1995 syntyneet
Suomalaiset elektronisen urheilun ammattilaiset
Elävät henkilöt
Kalle Päätalo -palkinto

Kalle Päätalo -palkinto on kirjailija Kalle Päätalon kustantajan Gummeruksen myöntämä palkinto. Palkinnolla tuetaan Päätalon toivomuksen mukaisesti lahjakasta nuorta kirjailijaa. Palkinto on jaettu ensimmäisen kerran vuonna 1990.

Palkitut (valikoima)
 Hannu Simpura 1990
 Paula Sieppi 1997
 Laura Honkasalo 2001
 Jussi Siirilä 2002
 Paula Havaste, 2004
 Matti Rönkä 2009
 Joonas Konstig 2012
Sisko Savonlahti 2019

Lähteet

Kalle Päätalo
Suomalaiset kirjallisuuspalkinnot
Niemi (yritys)

Niemi Palvelut Oy (vuoteen 2011 Muuttopalvelu Niemi Oy ) on muutto- ja logistiikka-alan palveluyritys. Sillä oli 668 työntekijää (2018). Yrityksen liikevaihto oli 38,3 miljoonaa euroa vuonna 2018. Toiminta alkoi jo vuonna 1981, kun Kalevi Niemi osti pakettiauton ja alkoi tehdä pienimuotoisia muuttoja iltaisin ja viikonloppuisin. Vuosien varrella toiminta laajeni ja vuonna 2001 toteutettiin mittava yrityskuvauudistus. Tuolloin otettiin käyttöön myös nykyisellään jo lähes kaikkien tuntema iskulause: Niemi® muuttaa kaiken. Tänä päivänä Niemi Palvelut on erikoistunut kotimuuttojen, yritysmuuttojen ja ulkomaanmuuttojen ohella tapahtuma-, logistiikka- ja messupalveluihin. Yrityksen toimintakeskukset sijaitsevat Helsingissä, Jyväskylässä, Kuopiossa, Lahdessa, Oulussa, Tampereella, Turussa ja Vaasassa. Tapahtumapalvelut-yksikkö toimii Messukeskuksessa Helsingissä.

Lähteet

Aiheesta muualla 
 Niemen verkkosivut

Suomalaiset yritykset
AGM-12 Bullpup

AGM-12 Bullpup (suom. Häränpentu, ASM-N-7/GAM-83) on ensimmäisen sukupolven ilmasta-maahan -tyyppinen taisteluohjus (engl. Air-to-Ground Missile; AGM), jota valmisti yhdysvaltalainen Martin-Marietta. Ohjuksessa oli niin kutsuttuun komento-ohjaukseen (engl. command control) perustuva ohjausjärjestelmä ja se kykeni enintään 1,8 Machin nopeuteen. Ohjukseen tavanomaisen taistelukärjen tilalle voitiin myös asentaa ydinkärki (W-45, 1 kilotonni), vaikkakin tämä oli harvinainen muunnos.
Asetta käytettiin taktisena täsmäaseena. Kehitystyöt alkoivat vuonna 1953. Martin voitti tarjouskilpailun vuonna 1954. Sen jälkeen Bullpupia valmistettiin suurin määrin, jonka alatyyppejä B-E arviolta noin 30 000 kappaletta. Kantama vaihteli 11–16 km välillä. Taistelukärjen räjähdemäärä vaihteli välillä 113–456 kg. Yleensä taistelukärki oli tyypiltään sirpaloituva. Samaan aikaan kehiteltiin myös HVAR- ja FFAR-tyyppisiä (mm. Tiny Tim, Mighty Mouse) rakettiaseita.

Vuonna 1959 käyttöön tullut AGM-12 Bullpup oli käytössä vielä Vietnamin sodassa sekä jonkin ajan senkin jälkeen 1970-luvun lopulle. Ohjusta käyttivät F-4, F-100 ja F-105 -konetyypit. Bullpupin korvasivat myöhemmin AGM-62 Walleye sekä AGM-65 Maverick-ohjukset.

Lähteet 

Yhdysvaltalaiset ilmasta maahan -ohjukset
James Harris Simons

James Harris Simons (s. 25. huhtikuuta 1938) on yhdysvaltalainen matemaatikko, miljardööri ja hyväntekijä. 

Simons on perustanut Flatiron Institute laskentakeskuksen Manhattanille, ja Renaissance Technologies-nimisen hedgerahaston. Hän perusti rahaston vuonna 1982, ja jäi virallisesti eläkkeelle 2010, mutta jatkoi toimimista rahaston parissa. Hän on lahjoittanut elinaikanaan 2,7 miljardia dollaria hyväntekeväisyyteen.

Simons opiskeli MIT:ssä matematiikkaa, ja väitteli Berkeleyn yliopistossa. Hän työskenteli ensin salaisissa tehtävissä salakirjoituksen purkamiseksi, ja vuodesta 1968 alkaen Stony Brook Universityssä. Hän mietti, miten voisi rikastua, ja tutki valuuttakurssien mallintamista yhdessä toisen matemaatikon kanssa. Hän perusti rahastoyhtiön ja palkkasi sinne talousihmisten sijasta matemaatikkoja, fyysikkoja ja tähtitieteilijöitä.

Tieteellisellä urallaan hän on tutkinut hahmontunnistusta ja osallistunut säieteorian kehittämiseen yhdessä Shiing-Shen Chernin kanssa.

Vuonna 2014 hänet valittiin Yhdysvaltojen kansalliseen tiedeakatemiaan.

Lähteet 

Yhdysvaltalaiset matemaatikot
Yhdysvaltalaiset miljardöörit
Vuonna 1938 syntyneet
Elävät henkilöt